สหกรณ์หั่นดอกกู้สู้แบงก์ กลัวลูกค้าหนีซบธนาคาร
ชสอ.หั่นดอกเบี้ยเงินกู้สู้แบงก์ ประกาศลดดอกเบี้ยเงินกู้ยกแผง 0.1-0.35% มีผล 30 ธ.ค.นี้
29 ต.ค. 2565

ชสอ.หั่นดอกเบี้ยเงินกู้สู้แบงก์ ประกาศลดดอกเบี้ยเงินกู้ยกแผง 0.1-0.35% มีผล 30 ธ.ค.นี้
นายเฉลิมพล ดุลสัมพันธ์ ประธานชุมนุมสหกรณ์ออมทรัพย์แห่งประเทศไทย (ชสอ.) เปิดเผยว่า ชสอ.ประกาศลดอัตราดอกเบี้ยเงินกู้ 0.1-0.35% โดยอัตราดอกเบี้ยระยะสั้น ปรับจาก 4.95% เป็น 4.6% อัตราดอกเบี้ยเงินกู้ระยะปานกลาง ปรับจาก 5.15% เป็น 5.05% และอัตราดอกเบี้ยเงินกู้ระยะยาว ปรับจาก 5.25% เป็น 5.15% โดยมีผลตั้งแต่วันที่ 30 ธ.ค. 2557 เป็นต้นไป
ทั้งนี้ สาเหตุที่ปรับลดอัตราดอกเบี้ย เนื่องจากเป็นของขวัญปีใหม่ให้สมาชิกสหกรณ์ ในขณะเดียวกันเป็นการปรับลดอัตราดอกเบี้ยเงินกู้ตามธนาคารพาณิชย์ที่เริ่มมีการทยอยลดดอกเบี้ยเงินกู้สำหรับสหกรณ์ออมทรัพย์ และเป็นการรักษาฐานลูกค้าไว้
อย่างไรก็ตาม หากเปรียบเทียบเงินกู้ของ ชสอ. ก็ยังถือว่าถูกกว่าดอกเบี้ยเงินกู้ของธนาคารพาณิชย์ที่อยู่ประมาณ 5% อีกทั้งสมาชิกที่กู้เงินกับ ชสอ. ยังมีสิทธิได้รับเงินปันผลด้วย
นายเฉลิมพล กล่าวว่า ในปี 2558 ชสอ.ตั้งเป้าหมายระดมเงินฝากไม่ต่ำกว่า 1.2 หมื่นล้านบาท มีอัตราการเติบโตไม่ต่ำกว่า 10-15%  ด้านเป้าหมายการปล่อยเงินกู้ประมาณ 1 หมื่นล้านบาท อย่างไรก็ตามมีการปรับเป้าหมายได้ ตามความต้องการของสมาชิก